אריה גליק נפטר ביוני 2016.
הנס שפיידל
הנס שפיידל (בגרמנית: Hans Speidel; 22 באוקטובר 1897 - 22 בנובמבר 1984) היה גנרל בורמאכט, ממשתתפי קשר העשרים ביולי ולאחר מלחמת העולם השנייה - מפקד כוחות נאט"ו.
מלחמת העולם הראשונה.
שפיידל נולד במצינגן ב-22 באוקטובר 1897, והתגייס לצבא הקיסרות הגרמנית ב-1914, עבר קורס קצינים והשתתף בקרבות בקרב על הסום, בפלנדריה ובקרב קמברה (1917). בסוף המלחמה שימש כשליש גדודי וזכה בצלב הברזל דרגה ראשונה ושנייה.
בין המלחמות.
שפיידל המשיך בשירות קבע ברייכסווהר. בתמיכת הצבא למד באוניברסיטת טיבינגן היסטוריה וכלכלה ובשנת 1925 קיבל בהצטיינות תואר של PhD.
ב-1933 מונה כעוזר לנספח הצבאי הגרמני בצרפת. ערב המלחמה הועלה לדרגת אוברסט-לויטננט.
מלחמת העולם השנייה.
שפיידל השתתף במערכה על צרפת ובאוגוסט 1940 מונה לראש המטה של המפקד הצבאי בצרפת.
ב-1942 הועבר לחזית המזרחית ושימש כראש מטה הקורפוס ה-5. ב-1943 מונה לראש מטה קבוצת ארמיות דרום. ב-1 בינואר 1944 הועלה לדרגת גנרל לויטננט. הוא השתתף במערכות בויאזמה, חרקוב וקרב קורסק. הוא עוטר בצלב האבירים של צלב הברזל.
ב-אפריל 1944 הועבר לחזית המערבית והתמנה לראש מטה קבוצת ארמיות B תחת פיקודו של ארווין רומל.
ב-6 ביוני 1944 היה שפיידל המפקד בפועל של קבוצת ארמיות B לאחר שרומל יצא יום לפני כן לחופשה בביתו בגרמניה. שפיידל ורונדשטט טלפנו לביתו של היטלר בברכטסגאדן כדי לבקש רשות ממנו להפעיל את כוחות השריון נגד הפולשים כי הייתה פקודה של היטלר שאסרה להפעיל אותם ללא אישור ממנו. גנרל אלפרד יודל ענה כי היטלר ישן ואין אפשרות להעירו. כשהוא התעורר ונתן רשות היה כבר מאוחר מידי כי הכוחות הפולשים יצרו כבר ראשי גשר גדולים. שפיידל והמפקד הצבאי בפריז גנרל דיטריך פון כולטיץ פעלו לביטול הוראתו של היטלר להרוס את פריז.
קשר העשרים ביולי.
שפיידל היה בחוג הפנימי של הקושרים נגד היטלר. הוא הכניס בסוד הקשר את רומל מפקדו, את גנרל גינתר פון קלוגה שהיה מפקד החזית המערבית ואת גנרל קרל-היינריך פון שטילפנגל שהיה המושל הצבאי של צרפת שאסר 1200 אנשי גסטפו ואס אס בפריז כשהגיעו הידיעות על מות היטלר.
לאחר כישלון הקשר, אולצו רומל ופון קלוגה להתאבד ופון שטילפנאגל הוצא להורג. לגסטפו לא היו הוכחות נגדו. הוא נעצר ב-7 בספטמבר 1944 ונכלא בכלא הגסטפו בברלין. למרות החקירות הבלתי פוסקות הוא לא התבלבל ולא הודה בכל מעורבות בקשר. לבסוף הועמד לפני בית משפט צבאי משמעתי שישבו בו וילהלם קייטל, היינץ גודריאן וגרד פון רונדשטט שהחליטו לסלקו מהצבא. החלטה זו מנעה מלהעמידו לפני בית הדין העממי של רולנד פרייזלר שהיה גוזר עליו פסק דין מוות.
הוא הועבר למעצר בכלא של הגסטפו ליד אגם קונסטנץ בדרום גרמניה. באחד הלילות הצליח להימלט ביחד עם עשרים אסירים ומצא מקום מקלט אצל כומר קתולי שהסתיר את הקבוצה. הוא שוחרר על ידי כוחות אמריקאים ב-29 באפריל 1945.
מפקד בנאט"ו.
לאחר המלחמה שימש כמרצה להיסטוריה מודרנית באוניברסיטת טיבינגן וכתב ספר על פלישת בנות הברית ב- 1944.
הוא שימש כיועץ לקנצלר קונראד אדנאואר בנושא הקמת הצבא הגרמני החדש - הבונדסוור. ב-1955 נטל חלק במשא ומתן להצטרפות גרמניה לברית נאט"ו וב-1957 התמנה למפקד הכללי של כוחות הקרקע של נאט"ו במרכז אירופה והועלה לדרגת גנרל עם ארבעה כוכבים. ב-1963 התפטר בלחצו של שרל דה גול שלא יכול היה לקבל שגנרל לשעבר של הוורמאכט ישרת בראש נאט"ו.
ב-22 בנובמבר 1984 מת שפיידל בעיר באד הונף, והוא בן 87 שנים.
אוון פיטרס
אוון תומאס פיטרס (באנגלית: Evan Thomas Peters; נולד ב-20 בינואר 1987) הוא שחקן קולנוע וטלוויזיה אמריקאי, ידוע בשל תפקידיו בסדרת הטלוויזיה האנתולוגית "אימה אמריקאית", ובדמותו של קוויקסילבר בסרטים ", " ו"".
ביוגרפיה.
פיטרס נולד בסנט לואיס, מיזורי שבארצות הברית למשפחה נוצרית-קתולית. הוא בנם של ג'ולי ופיל פיטרס, סגן נשיא הנהלת קרן צ'ארלס סטיוארט מוט. לפיטרס יש שני אחים, אנדרו פיטרס (אח) ומישל פיטרס (אחות מצד האבא בלבד). ב-2001, עברה המשפחה למישיגן ופיטרס החל בקריירת דוגמנות וללמוד שיעורי משחק. בגיל 15, עבר עם אמו ללוס אנג'לס, כדי לקדם קריירת משחק. הוא החל ללמוד בתיכון המקומי אך בהמשך עבר ללמידה מהבית.
קריירת משחק.
הוא התבלט כבר מנערותו, ונבחר לגלם את אדם בסרט "Clipping Adam" לאחר האודישן השני, בתפקיד שהעניק לו את פרס תגלית השנה של גילדת שחקני המסך מטעם פסטיבל הסרטים הבינלאומי של סנט לואיס ובשלל פסטיבלים שונים.
במשך שנים הופיע פיטרס בפרסומות לטלוויזיה והשתתף בסדרות טלוויזיה בודדות ובסרטים שונים.
בשנת 2004 שיחק למספר פרקים בסדרת הטלוויזיה "תקועים בזמן" בכיכובו של רביב אולמן. ב-2005 שיחק בסדרה "פלישה". ב-2008, שיחק בסרט "לעולם אל תיכנע" לצד קאם ג'יגנדה, הופיע בשישה פרקים בסדרה "מגרש ביתי" והתארח בפרק בסדרה "האוס". ב-2009, התארח בפרק בסדרה "הלוחשת לרוחות". ב-2010, התארח בסדרות: "המנטליסט", "המשרד" ו"מחשבות פליליות". בשנת 2011, שיחק בסרט ההמשך "לעולם אל תיכנע 2".
אימה אמריקאית.
הפריצה הגדולה שלו הגיעה בשנת 2011, לאחר שלוהק לתפקיד הפסיכופת טייט לנגדון בעונה הראשונה של סדרת הטלוויזיה "אימה אמריקאית". הוא אף כיכב שנה לאחר מכן בעונה השנייה של הסדרה ", כקיט ווקר, מי שהואשם בטעות ברצח רעייתו. הוא לוהק גם לעונה השלישית של הסדרה ", כקייל ספנסר, מושא אהבתה של זואי בנסון שמגלמת טאיסה פרמיגה. פיטרס המשיך להיות חלק מהקאסט של הקבוע של הסדרה גם בעונה הרביעית " שם הוא מגלם את דמותו של ג'ימי דרלינג המכונה לובסטר בוי בשל ידיו הגדומות המזכירות צבתות של לובסטר ובעונה החמישית של הסדרה ", שם גילם את ג'יימס מארץ', רוח רפאים של רוצח סדרתי ובעל המלון "קורטז". שיחק גם בעונה השישית " שעלתה בספטמבר 2016 כרורי מונהאן, ובעונה השביעית " כקאי אנדרסון, לצידה של בילי לורד. ב-2018, שיחק בעונה השמינית "".
ב-2019, פיטרס הודיע שלראשונה מאז שנת 2011, הוא לא ישתתף בעונה החדשה של "אימה אמריקאית". הוא ושרה פולסון הם היחידים מכל חברי צוות השחקנים של הסדרה שהשתתפו בכל עונה שלה, עד 2019. שרה פולסון גם לא השתתפה בעונה החדשה, שנקראת "1984", מכיוון שהיא אמרה שהיא לא רוצה להשתתף בה ללא פיטרס. פיטרס אמר שהסיבה לכך שהוא לא משתתף היא שהסדרה גבתה ממנו מחיר נפשי גדול מאוד, מכיוון שהוא נאלץ לצעוק הרבה מאוד, ושהוא עומד לקחת הפסקה. בפברואר 2020 ראיין מרפי, יוצר "אימה אמריקאית", פרסם בחשבון האינסטגרם שלו את שמות השחקנים שישחקו בעונה העשירית של "אימה אמריקאית", שצפויה לצאת לקראת סוף 2020, ופיטרס וגם שרה פולסון הופיעו ברשימה.
לאחר אימה אמריקאית.
בשנת 2013 שיחק בסרט "עולם המבוגרים" לצד אמה רוברטס וג'ון קיוזאק. בהמשך 2013 השתתף בסרט "" בו גילם את דמותו של קוויקסילבר האלטר-אגו של פיטר מקסימוף. בשנת 2015 שיחק במותחן העל-טבעי "אפקט לזרוס" לצידה של אוליביה ויילד.
בשנת 2016 שב לשחק את קוויקסילבר ב"". ב-2018 שיחק בסרט "דדפול 2" ובשמונה פרקים בסדרה "פוזה". ב-2019, שב לגלם את קוויקסילבר בסרט ההמשך "".
בשנת 2021 הוא גילם את דמותו של ראלף בונר, תושב ווסטוויו ש"מגלם" לכאורה את דמותו של פייטרו מקסימוף / קוויקסילבר ביקום הקולנועי של מארוול בסדרה "וונדה-ויז'ן". בשנה זו שיחק בסדרה "הסודות של איסטאון" בתפקיד בלש במשטרה עליו גם זכה באמי בפרס שחקן משנה במיני-סדרה או בסרט.
חייו האישיים.
ב-2012 החל פיטרס לצאת עם השחקנית אמה רוברטס, והם התארסו בינואר 2014 במהלך צילומים משותפים לעונה השלישית של הסדרה "אימה אמריקאית: הכישוף", ולאחר מערכת יחסים שידעה עליות ומורדות נפרדו בשנת 2019.
בשנת 2019 עד לאמצע 2020 היה פיטרס במערכת יחסים עם הזמרת הלסי.
הזרקת מנות
הזרקת חבילות מידע, או "הזרקת מנות" (Packet injection) היא מונח מתחום התקשוב (תקשורת מחשבים), המתייחס לתהליך של הפרעה לחיבור רשת קיימת, על ידי יצירת חבילות מידע הנראות כחלק מזרם התקשורת התקין. תהליך הזרקת המנות מאפשר לצד ג' בלתי מוכר לשבש או ליירט חבילות מידע הנשלחות בין משתמשי הרשת, דבר אשר עלול להוביל להידרדרות או חסימת יכולת המשתמשים להשתמש בשירותי הרשת.
הזרקת חבילות מידע נפוצה בשימוש התקפת אדם באמצע (Man in the middle) ובהתקפות מניעת שירות למיניהן.
איתור הזרקת מנות.
ניתן להשוות תוצאות של "מנתח מנות" או "רחרחן מנות" (Packet sniffer) בשתי נקודות הגישה המתקשרות ביניהן. לדוגמה, במקרה שנקודה א' אינה מחזיקה בתיעוד שליחת מנות כלשהן, אשר נראו כמתקבלות בתיעוד בנקודה ב', או להפך, ניתן להסיק מהסתירה בתיעוד כי המנות זויפו, והוזרקו על ידי צד שלישי.
אהרן קוידאנובר
מר ישראל (IFBB)
מר ישראל היא תחרות פיתוח גוף לגברים של איגוד החובבים הישראלי לפיתוח הגוף הפועל תחת הפדרציה הבינלאומית של פיתוח הגוף.
היסטוריה.
תחרות מר ישראל הראשונה נערכה בשנת 1950. אותה יזם רפאל הלפרין, שאף זכה בה בעצמו כ"מר ישראל המקצועי".
איגוד החובבים הישראלי לפיתוח הגוף הוכר רשמית בשנת 1987 על ידי הוועד האולימפי הישראלי, והוכר בשנת 2010 על ידי משרד התרבות והספורט כמיצג ענף הספורט לפיתוח הגוף בישראל.
בשנת 2011 אושרה על ידי ענף הספורט, תחת משרד התרבות והספורט, תוכנית האיגוד להכשרה מקצועית של מדריכים בתחום.
קטגוריות סוגי משקל גוף.
ישנם שבעה סוגי משקל גוף בתחרות:
קיימת גם קטגוריה אחת לפיתוח גוף לנשים.